Kao što se i pretpostavljalo, Disciplinska komisija UEFA-e nije donijela predrastičnu odluku koju su neki najavljivali. Hrvatska reprezentacija nije izbačena iz kvalifikacija za Euro 2016., UEFA je odlučila kazniti Hrvatsku s oduzimanjem (samo) jednog boda.

Hrvatska pred svojim navijačima tek za više od godinu dana

HNS je nakon što je dobio vijest o kazni poslao priopćenje.

''Hrvatska reprezentacija kažnjena je oduzimanjem jednog boda u natjecanju Europskih kvalifikacija. Istodobno, Savez je kažnjen sa 100.000 eura, a iduće dvije domaće utakmice u Uefinim natjecanjima ponovno će igrati bez publike, kao što je bilo i protiv Italije.

K tomu, UEFA je odredila HNS-u da preostale domaće utakmice u ovim kvalifikacijama ne može igrati na stadionu Poljud (Hrvatskoj je preostao domaći susret s Bugarskom).

Vatreni tako nastavljaju kvalifikacije s 13 umjesto osvojenih 14 bodova, ali usprkos tomu ostaju prvoplasirana momčad u skupini.''

Dosad najveća kazna Hrvatskoj

Ovo je najveća kazna u povijesti koju je dobio naš nogometni savez. Dosad smo kažnjavani prvo novčano, pa djelomičnim zatvaranjem tribine, a onda i zatvarenjem stadiona nakon pokliča 'Za dom spremni' na Maksimiru protiv Norveške.

No, i prazni Poljud protiv Italije se pokazao opasnim za naš savez jer je nekolicina nepoznatih počinitelja uspjela kiselinom nacrtati svastiku na Poljudu.

Ostaje bojazan što će huligani, koji se na potpuno pogrešan način bore protiov vodstva HNS-a, pokušati napraviti na sljedećoj utakmici 3. rujna na gostovanju kod Azerbajdžana.

Kako komentirate kaznu UEFA-e Hrvatskoj? Odlično smo prošli, UEFA se smilovala

Kazna je realna, sve ostalo bi bilo pretjerano

Sramota, UEFA nas je trebala više kazniti Odlično smo prošli, UEFA se smilovala

Kazna je realna, sve ostalo bi bilo pretjerano

Sramota, UEFA nas je trebala više kazniti Ukupno glasova: 7066





Hrvatska je usprkos oduzimanju jednog boda ostala na čelu skupine H sa 13 bodova, jednim više od druge Italije, a tri od treće Norveške.

Na EURO u Francuskoj plasirat će se dvije prvoplasirane reprezentacije iz svake od devet skupina, te najbolja trećeplasirana, dok će ostali trećeplasirani u dodatne kvalifikacije.